Nyamara agakiza kazana ubugingo buhoraho Imana yateganyije ko abantu bose bakabonera ubuntu muri Kristo Yesu. Mu isezerano rya Kera amasezerano meza yose y'Imana yari agenewe ubwoko bumwe bw'abaheburayo, ndetse akenshi ugasanga n'abagabo aribo bashyirwa imbere, abagore bagahezwa. Nyamara agakiza ni ak'abantu bose utarobanuye ubwoko, igitsina , imyaka, ubukire n'ibindi…
Impamvu agakiza abantu benshi bagakerensa ni uko gatangirwa ubuntu nta kiguzi. Tujya tubona abantu batanga ubutunzi bwinshi babuha abapfumu ngo babahe ibyabarinda. Nyamara nabo usanga bahorana ubwoba budashira, ariko iyo winjiye mu buntu bw'Imana wumva ufite amahoro atarondoreka.
Nanone hari abitwaza ubwo buntu bakumva ko bashobora gukora ibyo bishakiye byose, ngo abari muri Kristo Yesu nta teka bazacirwaho, nyamara bakirengagize ko kuba muri Kristo Yesu bitavuga gukora ibyaha. Ubwo buntu butwigisha kureka kutubaha Imana n'irari ry'iby'isi, ahubwo tukagenda dukiranuka, kugirango tuzabone ubugingo buhoraho, aribyo byiringiro by'umugisha.
Muri iyi minsi hari abantu usanga bamaze iminsi mu itorero, nyamara ugasanga nta kubaha Imana bafite mu mibereho yabo, ugasanga baracyakururwa n'irari ry'iby'isi bituma bakora ibyaha bitari bimwe, ariko bagakomeza kuvuga « Yesu ashimwe ». Abo Umwuka Wera abakebura aigira ati :